இரண்டாம் பிருத்விராஜன்
{{Infobox royalty
 | succession   = சாகம்பரியின் ஆட்சியாளர்
 | reign        = சுமார் 1165-1169 பொ.ச.
 | dynasty      = [[சாகம்பரியின் சௌகான்கள்]]
 | predecessor  = [[அமரகங்கேயன்]]
 | successor    = [[சோமேசுவரர் (சகமான வம்சம்)|சோமேசுவரர்]]
 }}
 '''இரண்டாம் பிருத்விராஜன்''' (''Prithviraja'' II) (ஆட்சி சுமார் 1165-1169 பொ.ச.)  [[சாகம்பரியின் சௌகான்கள்|சாகம்பரியின் சௌகான்]] வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய [[ராஜஸ்தான்|இராஜஸ்தானின்]] சில பகுதிகளை உள்ளடக்கிய சபடலக்ச நாட்டை ஆட்சி செய்தார். இவர் பிருத்வி-பட்டன், பிருத்வி-தேவன் மற்றும் பெத்தாத்-தேவன் உள்ளிட்ட பிற பெயர்களாலும் அறியப்படுகிறார்.
 
 == ஆரம்ப கால வாழ்க்கை ==
 பிருத்விராஜன் சகமான மன்னன் [[ஜகதேவன் (சகமான வம்சம்)|ஜகதேவனின்]] மகனாவார். ஜகதேவனுக்குப் பின்னர் அவரது சகோதரர் [[நான்காம் விக்ரகராசன்|நான்காம் விக்ரகராசனும்]] பின்னர் விக்ரகராசனின் மகன் அபரகங்கேயனும் ஆட்சிக்கு வந்தனர். தோட் ருத்தி ராணி கோவிலில் கிடைத்த கல்வெட்டின் படி, பிருத்விராஜன் சகம்பரி மன்னனை தோற்கடித்தாக அறிய முடிகிறது. இது பிருத்விராஜன் அபரகங்கேயனை அரியணையில் இருந்து அகற்றி, தான் மன்னரானார் என்பதைக் குறிக்கிறது. {{Sfn|R. B. Singh|1964|p=154}}
 
 == ஆட்சி ==
 இவர் மேற்கில் இருந்து வந்த இசுலாமிய படையெடுப்புகளை எதிர்கொண்டதாகத் தெரிகிறது. பொ.ச.1168 தேதியிட்ட [[ஹான்சி]] கல்வெட்டின் படி, இவர் தனது தாய்வழி மாமா கில்கணனை [[அசிகர் கோட்டை]]யின் (நவீன [[ஹான்சி]]) பொறுப்பாளராக நியமித்தார். அதை ஹம்மிரா ( அமீர் ) விடம் இருந்து காப்பாற்ற ஆர்வமாக இருந்தார். அந்த நேரத்தில் [[லாகூர்|லாகூரைக்]] கட்டுப்படுத்திய [[கசனவித்துகள்|கசனவித்து]] மன்னர் குஸ்ரு மாலிக்கை &quot;ஹம்மிரா&quot; என அடையாளம் காணலாம். {{Sfn|R. B. Singh|1964|p=155}}
 
 கில்கணன் பஞ்சபுரம் என்ற நகரத்தை எரித்ததாகவும் ஹான்சி கல்வெட்டு கூறுகிறது. {{Sfn|R. B. Singh|1964|p=155}} வரலாற்றாளர் தசரத சர்மா பஞ்சபுரத்தை நவீன பஞ்சூருடன் அடையாளப்படுத்துகிறார். பஞ்சபுரத்தின் ஆட்சியாளர் பிருத்விராஜனின் ஆட்சியை ஏற்றுக்கொண்டு, விலையுயர்ந்த முத்து மாலையை ஒப்படைத்தார். {{Sfn|Dasharatha Sharma|1959|p=66}}
 
 [[பிஜோலியா]] பாறைக் கல்வெட்டு, பிருத்விராஜா மானசித்திகாரி என்ற யானையை வசந்தபாலன் என்ற ஆட்சியாளரிடம் இருந்து பாதுகாத்ததாகக் கூறுகிறது. தசரத சர்மா இந்த வசந்தபாலனை ''இலலிதா-விக்ரகராஜா-நாடகா''  என்ற நாடகத்தில் குறிப்பிடப்பட்டுள்ள ஒரு அரசனுடன் அடையாளப்படுத்துகிறார். இந்நாடகத்தின்படி வசந்தபாலன் விக்ரகராஜாவின் காதலி தேசலாதேவியின் தந்தையாவார். அபரகங்கேயன் தேசலாதேவியின் மகன் என்று சர்மா கருதுகிறார். இதனால், வசந்தபாலன் அநேகமாக பிருத்விராஜனின் எதிரியாக இருந்தான், அவனால் அடக்கப்பட்டான். {{Sfn|Dasharatha Sharma|1959|p=66}}
 
 பிருத்விராஜன் வாரிசு இல்லாமல் இறந்திருக்கலாம். இதன் காரணமாக இவருக்குப் பிறகு இவரது மாமா [[சோமேசுவரர் (சகமான வம்சம்)|சோமேசுவரர்]] பதவியேற்றார். {{Sfn|R. B. Singh|1964|p=155}}
 
 == மதம் ==
 சுகவதேவி {{Sfn|R. B. Singh|1964|p=154}} அல்லது சுதாவா என்பவர் பிருத்விராஜனின் ராணியாக அறியப்படுகிறார். {{Sfn|Dasharatha Sharma|1959|p=66}} தம்பதிகள் இருவரும் [[சைவ சமயம்|சைவத்தின்]] மீது நாட்டம் கொண்டவர்களாக அறியப்படுகின்றனர். பிருத்விராஜன் [[பிராமணர்]]களுக்கு கிராமங்களையும் விலைமதிப்பற்ற உலோகங்களையும் (தங்கம் உட்பட) பரிசாக வழங்கினார். பிஜோலியாவில் உள்ள பார்சுவநாத சைனக் கோயிலுக்கு மொரஜாரி என்ற கிராமத்தையும் வழங்கினார். {{Sfn|Dasharatha Sharma|1959|p=66}}
 
 == கல்வெட்டுகள் ==
 பிருத்விராஜனின் ஆட்சிக்கால கல்வெட்டுகள் பின்வரும் இடங்களில் கண்டுபிடிக்கப்பட்டுள்ளன: {{Sfn|Dasharatha Sharma|1959|p=65}}
 
 * [[ஹான்சி]], 1167 பொ.ச. (1224 [[விக்ரம் நாட்காட்டி]] )
 * தோட், 1168 பொ.ச. (1225 விக்ரம் நாட்காட்டி)
 * மெனல், 1168 பொ.ச.(1225 விநா) மற்றும் 1169 பொ.ச. (1226 விநா)
 
 == சான்றுகள் ==
 {{Reflist}}
 === உசாத்துணை ===
 * {{cite book |author=Dasharatha Sharma |title=Early Chauhān Dynasties |publisher=S. Chand / Motilal Banarsidass |year=1959 |isbn=9780842606189 |url=https://books.google.com/books?id=n4gcAAAAMAAJ }}
 * {{cite book |author=R. B. Singh |title=History of the Chāhamānas |publisher=N. Kishore |year=1964 |url=https://books.google.com/books?id=TKs9AAAAIAAJ |oclc=11038728 }}
 [[பகுப்பு:இந்திய வரலாறு]]
 [[பகுப்பு:இராஜஸ்தான் வரலாறு]]